

**Republika e Kosovës**

Republika Kosova-Republic of Kosovo

Qeveria - Vlada - Government

*Ministria e Zhvillimit Rajonal*

*Ministarstvo za Regionalni Razvoj*

*Ministry of Regional Development*

Priština: 02. Mart 2023

 **JAVNI POZIV ZA DVA ČLANA (STRUČNJAKA) KOMISIJE ZA PROCENU PROJEKATA OCD-a U NAPREĐENJU URAVNOTEŽENOG REGIONALNOG SOCIO-EKONOMSKOG RAZVOJA NA KOSOVU (Nastavak)**

1. **Uvod**

Ministarstvo regionalnog razvoja objavilo je javni poziv za podnošenje predloga projekata organizacija civilnog društva sa ciljem unapređenja uravnoteženog regionalnog društveno-ekonomskog razvoja. Ministarstvo regionalnog razvoja (MRR) poziva sve organizacije civilnog društva registrovane u Republici Kosovo kao i stručnjake koji su državljani Republike Kosovo, čiji je program rada usmeren na razvoj aktivnosti koje se odnose na uravnoteženi regionalni društveno-ekonomski razvoj, da se prijave za učešće u komisiji za procenu predloga projekata OCD-a koje se prijavljuju za ovaj poziv za podnošenje predloga projekata.

1. **Poziv za dva člana**

U okviru poziva za podnošenje predloga projekata, prema članu 8 (3.2) Uredbe MF - br. 04/2017 o kriterijumima, standardima i procedurama javnog finansiranja NVO-a, MRR otvara ovaj javni poziv za izbor dva predstavnika iz grupe spoljnih stručnjaka, od kojih jedan mora biti predstavnik NVO-a.

1. **Dužnosti Komisije za procenu**

Dužnosti komisije za procenu definisani su uredbom. Komisija za procenu ima sledeće dužnosti i odgovornosti:

* + Da proceni aplikacije sa proceduralnog aspekta u skladu sa uredbom;
	+ Da odluči da li kandidati ispunjavaju opšte i posebne kriterijume utvrđene uredbom da bi se kvalifikovali za javnu finansijsku podršku;
	+ Da razmotri i procenjuje aplikacije/predloge aplikanata kvalifikovanih za finansijsku podršku u pogledu sadržaja;
	+ Da obezbedi da projekti / programi izabrani za finansijsku podršku ispunjavaju sve kriterijume javnog poziva i doprinose postizanju prioriteta i ciljeva poziva;
	+ Da traži dodatnu potrebnu dokumentaciju od aplikanata nakon objavljivanja preliminarne liste korisnika i pre potpisivanja ugovora;
	+ Da izabere korisnike finansijske podrške prema javnom pozivu.

Učešće u Komisiji za procenu je dobrovoljno. Nema finansijske naknade za članove Komisije procene.

1. **Kvalifikacije**

Da bi bili članovi Komisije za procenu , kandidati treba da imaju sledeće kvalifikacije:

* Da su uspešno završili univerzitetske studije iz oblasti društvenih nauka, prava ili ekonomije i poslovanja;
* Da imaju najmanje 3 godine radnog iskustva u oblastima relevantnim sa pozivom za predloge;
* Da imaju iskustva u proceni programa/projekata, međunarodnih ili javnih šema grantova;
* Da imaju iskustvo ili stručnost u jednoj ili više prioritetnih oblasti obuhvaćenih pozivom, uključujući rad sa mladima, promociju online platformi ili ekonomski ili poslovni razvoj;
* Da su vremenski fleksibilni da prisustvujete sastancima Komisije za procenu na zahtev MRR-a tokom meseca Marta-Aprila 2023. godine.

**Opšta pravila za ispunjavanje uslova kvalifikacija:** Članovi Komisije za procenu ne mogu biti politički imenovani. Svaki od članova Komisije potpisuje izjavu o nepristrasnosti i povjerljivosti u donošenju odluka. Imenovani članovi Komisije moraju unapred obezbediti da je njihovo učešće u ovoj komisiji u skladu sa zakonodavstvom o sprečavanju sukoba interesa, potpisivanjem izjave u kojoj se navodi da nema sukoba interesa. U slučaju postojanja sukoba interesa, članovi moraju zatražiti od rukovodioca njihovu zamenu.

1. **Podnošenje aplikacija**

Molimo vas dostavite vaš CV ili rezime , dokaze o profesionalnim kvalifikacijama i reference o radnom iskustvu, najkasnije do 06.03.2023.god, na e-mail Shkrimorja.MZHR@rks-gov.net

MRR može tražiti dodatnu dokumentaciju od podnosioca zahteva ako nije kompletna.